કચ્છ જીલ્લામાં ૧૧ જુલાઈ વિશ્વ વસતી પખવાડીયાની ઉજવણીના ભાગરુપે ૧૧ જુલાઈ થી ર૪ જુલાઈ સુધી તમામ તાલુકા આરોગ્ય કચેરી ધ્વારા કુટુંબ કલ્યાણ સેવાઓ અંગે કેમ્પો યોજવામાં આવશે. નાના કુટુંબમાં પુરુષની પણ એટલી જ સહભાગીદારી છે. સરકારી હોસ્પીટલમાં પુરુષ નસબંધી (NSV) અપનાવનાર લાભાર્થીને પ્રોત્સાહક રકમ તરીકે રુ. ૨૦૦૦/- રોકડ આપવામાં આવશે અને સરકારી દવાખાનામાં પ્રસુતિ બાદ ૭ દિવસમાં કાયમી સ્ત્રી નસબંધી ઓપરેશન કરાવે તે માટે રૂ. ૨૨૦૦ મળવા પાત્ર છે તેમજ સ્ત્રી લાભાર્થીને અનુકુળતા મુજબ નસબંધી કરાવનાર લાભાર્થીને રુ. ૧૪૦૦/- મળવા પાત્ર છે. તેમજ સરકાર માન્ય પ્રાઈવેટ કુટુંબ કલ્યાણ સેવા કેન્દ્રો, હોસ્પીટલમાં પુરુષ લાભાર્થીને રુ. ૧૦૦૦/- તેમજ સ્ત્રી નસબંધી અપનાવનાર લાભાર્થીને રુ. ૧૦૦૦/- પ્રાઈવેટ સર્જનશ્રી તરફથી ચુકવવામાં આવશે.